Държавен вестник, бр. 7, 2018 г., стр. 56

СТР.  56	
Д Ъ Р Ж А В Е Н  В Е С Т Н И К 	
БРОЙ  7
Чл. 36. (1) Пешеходните зони представля-
ват улици със статут за движение на пешеход- 
ци в цялата си ширина.
(2) Пешеходни зони се обособяват между 
обектите в една функционална зона или меж-
ду две или повече функционални зони, пред-
ставляващи интерес за пешеходците.
(3) В зависимост от организацията на дви-
жение на ППС пешеходните зони могат да бъ-
дат:
1. зони с пълна забрана на движение на 
ППС; в тези зони обслужването на търговски-
те и другите обекти се организира извън пеше-
ходната зона – странично, подземно и др. или 
с часови график за ограничен достъп;
2. зони с ограничаване на достъпа на ППС 
по време;
3. зони с ограничаване на достъпа на ППС 
по видове; в тези зони се допуска преминава-
не на маршрути на обществения транспорт за 
превоз на пътници и/или на единични специ-
ализирани превозни средства за обслужване 
на търговски и други обекти, като и в двата 
случая скоростта на ППС не трябва да преви-
шава 20 km/h;
4. зони за споделено пешеходно, велосипед-
но и автомобилно движение, както и на об-
ществения транспорт за превоз на пътници; 
в тези зони не се допуска преминаване със 
скорост, по-висока от 20 km/h.
(4) При проектиране на пешеходни зони се 
спазват следните изисквания:
1. осигурява се достъп до всяка точка на 
пешеходната зона с обществен транспорт за 
превоз на пътници и система за обществени 
велосипеди, като пешеходният достъп до спир-
ките да не надвишава 500 m;
2. до пешеходната зона се осигуряват места 
за паркиране на леки автомобили за обитате-
ли и посетители на разстояние не по-голямо 
от 500 m;
3. обектите в пешеходната зона се обслуж-
ват странично, подземно или разделено по 
време (на денонощие и/или на седмица); орга-
низирането на начина на обслужване се уреж-
да от общините;
4. за обслужване на обектите в пешеход-
ните зони може да се въведе и регулация за 
обслужване и с ЕПС и велосипеди.
(5) Не се разрешава пешеходни зони да пре-
сичат на едно ниво трасета на улици от пър-
востепенната улична мрежа. Допуска се след 
съответна обосновка пресичане на улици от 
IV клас на едно ниво, когато прогнозното им 
натоварване е значително по-малко от пропус-
кателната им способност или когато конкрет-
ните устройствени, теренни и други условия 
го налагат.
(6) Не се допуска предвиждане и устрой-
ване на пешеходни зони върху съществуващи 
трасета от първостепенната улична мрежа без 
осигуряване на нормалното є функциониране.
Раздел IV
Планиране на системата за велосипедно 
движение
Чл. 37. (1) Велосипедното движение се пла-
нира и проектира като цялостна система въз 
основа на проучвания, анализи, оценки, мо-
дели, прогнози и сценарии, в които се отчи-
тат структурата на урбанизираната територия, 
нейните топографски, екологични и здравно-
хигиенни особености, както и навиците, тра-
дициите и нагласите на населението.
(2) Изборът на целесъобразен начин на 
провеждане на велосипедното движение по 
първостепенната улична мрежа се извършва в 
съответствие с предвижданията на ОУП.
(3) Делът на велосипедното движение се 
определя и обосновава чрез разработване на 
План за развитие на велосипедния транспорт 
и Програма за развитие на велосипедното дви-
жение и се осигурява чрез изработване на под-
робни устройствени и комуникационно-транс-
портни планове.
(4) При планиране на велосипедна инфра-
структура се спазват следните принципи, кои-
то са и основни критерии при разработването 
и оценката на плановете по ал. 3:
1. безопасност;
2. директност;
3. непрекъснатост;
4. привлекателност;
5. удобство.
(5) Принципите по ал. 4 се прилагат в зави-
симост от целта на маршрутите – „ежедневни“ 
или „за отдих и развлечение“, като безопас-
ността е с най-висок приоритет.
Чл. 38. (1) Планът за развитие на велоси-
педния транспорт се интегрира в следните до-
кументи за транспортно планиране на градо-
вете:
1. план за устойчива градска мобилност;
2. общ устройствен план;
3. подробен устройствен план;
4. подробен комуникационно-транспортен 
проект;
5. генерален план за организация на дви-
жението.
(2) Планът за развитие на велосипедния 
транспорт следва да бъде част от ПУГМ или 
да бъде разработен самостоятелно, когато не 
се предвижда разработване на такъв. Изисква-
нията към него са аналогични на изисквани-
ята към ПУГМ за частта, отнасяща се до ве-
лосипедното движение, и се конкретизират в 
Програма за развитие на велосипедния транс-
порт.
Чл. 39. (1) Планът за развитие на велоси-
педния транспорт осигурява непрекъснатост 
на велосипедното движение чрез велосипед-
ни трасета, самостоятелни и/или споделени с 
други участници в движението.